**Sprendimas**

**Dėl ADMINISTRACINIO PASTATO eksploatacinių išlaidų TARIFO nustatymo**

2017 m. gegužės 24 d. Nr. T1-114

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės administracijos pastato, esančio Vytauto Didžiojo a. 1, Pasvalys, negyvenamųjų patalpų eksploatacinių išlaidų tarifą – 1,43 Eur už 1 kv. m bendro ploto per mėnesį įstaigoms ir organizacijoms, kurioms suteiktos patalpos šiame pastate pagal nuomos ar panaudos sutartis.

2. Pripažinti netekusiu galios Pasvalio rajono savivaldybės valdybos 2000 m. kovo 27 d. sprendimą Nr. 136 „Dėl Savivaldybės pastato eksploatacijos išlaidų“.

3. Sprendimas įsigalioja nuo 2017 m. birželio 1 d.

Sprendimas per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas